**ECO-GAL LEADER**

*Proiect de cooperare interteritorială, între GAL-uri:*

*GAL Valea Ampoiului-Valea Mureșului - coordonator*

*GAL Munții Metaliferi, Trascău și Muntele Mare – partener*

**Activitatea 5.** Organizarea unui număr de 4 ateliere/ activități în natură, menite să contribuie la promovarea practicilor ecologiste pentru copiii din teritoriul GAL-urilor partenere (câte 2 ateliere cu copiii din teritoriul fiecărui GAL) cu participarea ONG-urilor de mediu din teritoriul GAL-urilor

**Regulament de înscriere și selectie a participanților**

**la ateliere/ activități în natură**

**LOCALIZAREA PROIECTULUI ECO-GAL LEADER:**

**REGIUNEA CENTRU**

* Teritoriul GAL Valea Ampoiului-Valea Mureșului: Comuna Pianu, Comuna Vințu de Jos, Orașul Zlatna
* Teritoriul GAL Munții Metaliferi, Trascău și Muntele Mare: Comuna Ighiu, Comuna Stremț, Comuna Unirea

**PERIOADELE ȘI LOCURILE DE DESFĂȘURARE A ATELIERELOR/ ACTIVITĂȚILOR ÎN NATURĂ:**

1. **Elevii din Teritoriul GAL VA-VM:**
* 24 - 28 iunie 2024 – loc. Rimetea, județul Alba, în teritoriul GAL Munții Metaliferi, Trascău și Muntele Mare
* 08 - 12 iulie 2024 – loc. Rimetea, județul Alba, în teritoriul GAL Munții Metaliferi, Trascău și Muntele Mare
1. **Elevii din teritoriul GAL MMTMM:**
* 01 - 05 iulie 2024 – loc. Rimetea, județul Alba, în teritoriul GAL Munții Metaliferi, Trascău și Muntele Mare
* 21 - 25 august 2024 – loc. Rimetea, județul Alba, în teritoriul Munții Metaliferi, Trascău și Muntele Mare

GAL-urile vor asigura cheltuielile de transport, cazare si masa ale participantilor la atelierele/ activitățile în natură din teritoriile proprii.

Pentru recrutarea și înscrierea acestora se vor posta afișe:

* la școlile din teritoriu
* la avizierul GAL
* la avizierele primăriilor membre in GAL-urile partenere
* anunț pe website și pe pagina de facebook a GAL-urilor partenere

**CONDITII DE INSCRIERE SI SELECTIE PARTICIPANTI LA ATELIERELE/ ACTIVITĂȚILE ÎN NATURĂ**

Termen limită pentru depunerea dosarelor de înscriere la tabere: **7 iunie 2024**

Locul de depunere a dosarelor: secretariatul școlii la care sunt înscriși elevii ce doresc să participe la **ateliere/ activități în natură**

Din totalul dosarelor de înscriere depuse la secretariatul școlii până la termenul limită de 07 iunie 2024, vor intra în procesul de selecție cele care îndeplinesc cumulativ următoarele condiții:

**1**. Copiii înscriși au vârsta cuprinsă între 11-14 ani și urmează cursurile gimnaziale

(clasele V-VIII) la școli din comunele membre in GAL-urile partenere, respectiv:

* GAL Valea Ampoiului-Valea Mureșului: Comuna Pianu, Comuna Vințu de Jos, Orașul Zlatna
* GAL Munții Metaliferi, Trascău și Muntele Mare: Comuna Ighiu, Comuna Stremț, Comuna Unirea

**2**. Dosarul conține Fișa de înscriere la tabără a copilului, semnată de cel puțin unul

dintre părinți/tutore , după caz (model Anexa 1) și sunt anexate copie Certificat de

naștere al copilului și copie CI părinte/tutore care semnează Cererea

**3.** Dosarul conține Angajament al părintelui privind prezentarea avizului medical, eliberat cu maxim 48 de ore înainte de a ajunge copilul la atelierul în natură (avizul epidemiologic este un document medical eliberat de medicul de familie, care precizează dacă copilul prezintă semne sau simptome ale unei boli infecțioase contagioase, pentru a putea intra într-o colectivitate) - model Anexa 2

**4.** Dosarul conține Acord privind prelucrarea datelor cu caracter personal

**5**. Dosarul conține o Scrisoare sub formă de compunere, de max. 2 pagini, cu tema:

,,Alcătuiește o compunere în care să prezinți motivele pentru care dorești să participi la **ateliere/ activități în natură** cu tematica ,,*Educație despre natură, în natură”*

|  |
| --- |
| **Important!**Înscrierea și selecția participanților la ateliere/ activități în natură se derulează la nivelul școlilor gimnaziale din comunele/orașele enumerate la pct.1 din cele două GAL-uri partenere. Fiecare dosar de înscriere conținând documentele enumerate mai sus, va fi analizat de o Comisie formată din 3 persoane: directorul școlii, 1 cadru didactic nominalizat și 1 reprezentant al GAL. |

Selecţia participanților la tabere se va realiza respectând principiul ”primul venit -primul servit”, respectiv principiul egalităţii de şanse şi nediscriminării și fără condiționări, deosebiri, excluderi, preferințe, restricții bazate pe criterii de rasă, naționalitate, etnie, limbă, religie, categorie socială, convingeri, gen, vârstă, handicap, situație sau responsabilitate familială și alte asemenea criterii care pot conduce la acte de discriminare directă sau indirectă.

**CRITERII DE SELECȚIE:**

|  |  |
| --- | --- |
| 1 | Dosarul de înscriere este complet (conține toate documentele solicitate) **- DA/NU** (criteriu eliminatoriu) |
| 2 | Dosarul este depus până la termenul limită: 07 iunie 2024, ora 12:00 - **DA/NU**(criteriu eliminatoriu) |
| 3 | Scrisoarea sub formă de compunere Barem de evaluare: 1. Conține max. 3 pagini , este redactata de mână – **1 punct**2. Pastreaza Regulile de alcătuire a unei compuneri (introducere, cuprins, incheiere) – **2 puncte**3. Prezentarea motivelor - **max. 5 puncte** Nuantat si adecvat –5 puncte Schematic – 2,5 puncteIncercare de motivare – 1 punct 4. Ortografie si punctuație – **1 punct**5. Corectitudine gramaticală – **0,5 puncte**6. Respectare paragrafe – **0,5 puncte** |

*Notă: în cazul în care există suspiciuni privind crearea de condiții artificiale (ex. aspecte care sa indice ca scrisoarea este redactată de alte persoane-parinti, rude s.a. decît copilul care dorește să se înscrie la tabără), dosarul respectiv nu va intra în procesul de evaluare*

Rezultatele procesului de selecție – **afișarea rezultatelor se va face de către fiecare școală în termen de max. 5 zile lucrătoare după data limită pentru depunerea dosarelor.**

 Pe lângă lista cu copiii titulari selectați pentru activități/ateliere în natură, fiecare școală va întocmi o *listă de rezervă* care conține un număr egal cu cel al titularilor. În cazul în care unul din copiii titulari renunță (Cererea de renunțare se depune în scris), lista titularilor va fi completată, cu copii din lista de rezervă, în ordine descrescătoare de pe listă.

|  |
| --- |
| **Important!**În cazul în care, în teritoriul aceluiași GAL, există școli care nu au selectat elevi ori au selectat parțial numărul de elevi pentru participarea la activități/ateliere în natură, completarea listei finale de participanți la nivel de GAL se va face prin tragere la sorți cu numele tuturor copiilor din listele de rezervă întocmite de celelalte școli din GAL-ul respectiv. |

În vederea derulării cu succes a procesului de înscriere și selecție a participanților la activități/ateliere în natură vor fi parcurse următoarele etape:

* postare afiș, anunț și Regulament de înscriere privind organizarea activităților/atelierelor în natură pe website-urile GAL-urilor partenere
* afișe postate la sediile școlilor selectate din teritoriul GAL-urilor partenere
* Primirea si selectia dosarelor de către școli, în colaborare cu GAL
* Publicarea listelor cu rezultate – la avizerul școlii și pe site-ul școlii

Important: toate persoanele înscrise la activitățile proiectului trebuie să aibă domiciliul sau rezidența, obligatoriu, în una din comunele membre din GAL-urile partenere!

Selectarea cadrelor didactice **– 2/GAL** care vor insoți elevii în activități/ateliere în natură se va face in urma solicitarilor transmise in scris catre GAL-ul din care fac parte, prin email, pe principiul ,,primul venit-primul servit”. Cadrele didactice inscrise vor completa ulterior, prin grija responsabilului de proiect din cadrul fiecarui GAL, urmatoarele documente ( la care vor atașa copie CI) :

- Declarația Angajament privind participarea la activitățile proiectului

- Fișa cu date de contact

- Acord privind prelucrarea datelor cu caracter personal

Adresele de email la care se vor transmite solicitarile:

* GAL Valea Ampoiului-Valea Mureșului: www.gal.vavm@yahoo.com
* GAL Munții Metaliferi, Trascău și Muntele Mare: [www.galmmtmm@yahoo.com](http://www.galmmtmm@yahoo.com)

ANEXE

Anexa 1 – Fișa de înscriere elevi

Anexa 2 – Angajament parinte elev

Anexa 3 - Acord de prelucrare date cu caracter personal parinte elev

Anexa 1.1 – Fișa date de contact coordonatori

Anexa 1.2 – Acord privind prelucrarea datelor cu caracter personal

Anexa 1.3 – Declarația Angajament privind participarea la activitățile proiectului